เรื่องร้องเรียน: รถเก็บขยะเสียงดังมากรถเก็บขยะกทม เข้าเก็บขยะซอยสุขุมวิท17 ซึ่งเป็นแหล่งที่พักอาศัย  เป็นซอยแคบ  โดยมักเข้าเก็บช่วงดึกหลังเที่ยงคืนซึ่งเป็นเวลานอนแล้ว    เสียงดังจากการ บีบอัดขยะและเสียงเครื่องยนต์จากรถเก็บขยะ  ทำให้รบกวนการนอนเป็นอย่างมาก  นอนไม่ได้เลย  และที่บ้านมีผู้สูงอายุป่วยติดเตียง พักไม่ได้จึงเป็นปัญหาเรื่องสุขภาพมาก อยากให้ใช้รถที่มีเสียงดังน้อยกว่านี้  และเข้าเก็บขยะ ก่อน23.00น. จะได้ไหมคะ   ขอรบกวนด้วยค่ะ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการกำชับเจ้าหน้าที่ให้เพิ่มความระมัดระวังในการปฏิบัติงาน เพื่อไม่ให้สร้างความเดือดร้อนแก่ผู้พักอาศัยบริเวณใกล้เคียง และพร้อมได้ให้ปรับเปลี่ยนเวลาการเข้าจัดเก็บขยะมูลฝอยให้เร็วขึ้นกว่าเดิม รวมถึงกำชับไม่ให้ส่งเสียงดัง ซึ่งอาจจะก่อให้เกิดเสียงดังรบกวนผู้พักอาศัยด้วย ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: ขอขอบคุณค่ะ
พื้นที่: แขวงคลองเตยเหนือ เขตวัฒนา กรุงเทพมหานคร